Գաետանո Շիրեա (ֆուտբոլիստ)

Գաետանո Շիրեա (իտալերեն՝ Gaetano Scirea,մայիսի 25, 1953(1953-05-25), Չերնուսկո սուլ Նավիլիո, Միլան, Լոմբարդիա, Իտալիա - սեպտեմբերի 3, 1989(1989-09-03), Բաբսկ, Gmina Biała Rawska, Rawa County, Լոձի վոյեվոդություն, Լեհաստան), իտալացի ֆուտբոլիստ, 1982 թվականի աշխարհի չեմպիոն, խաղացել է«Ատալանտա», «Յուվենտուս» ֆուտբոլային ակումբներում և Իտալիայի ազգային հավաքականում։ Շատ մասնագետների կողմից Շիրեան ճանաչվել է աշխարհի լավագույն  պաշտպաններից մեկը։ 


== Կենսագրություն ==
Գաետանոն ծնվել է Չեռնուսկ-սուլ-Նավիլո քաղաքի Միլան շրջանում։ Նրա նախնիները Սիցիլիայից են։ Նորամուտը Ա Սերիայում  նշել է 1972 թվականի սեպտեմբերի 24-ին «Ատալանտայի» կազմում՝ «Կալյարիի» դեմ խաղում։ Գաետանոյին անվանում էին «հմայիչ հավաքարար»։ Ճարպիկ, հմուտ, նրբագեղ, նա շեշտակիորեն տարբերվում էր այն ոսկրախախտներից, ովքեր 1960-ականների վերջին և 1970-ականների սկզբին հանդես էին գալիս իտալական շատ ակումբներում՝ որպես պաշտպան։
1974 թվականին ֆուտբոլիստը տեղափոխվել է «Յուվենտուս»։ Ակումբում անցկացրած 11 մրցաշրջանների ընթացքում Շիրեան մասնակցել է 377 խաղի, խփել է 24 գոլ և յոթ անգամ դարձել Իտալիայի չեմպիոն։ 1984-1988 թվականներին եղել է թիմի ավագ։
Իտաիայի հավաքականի կազմում նորամուտը նշել է 1975 թվականի դեկտեմբերի 30-ին Հունաստանի դեմ խաղում։ Իտալացիների պատմության մեջ ամենաարդյունավետներից խաղազույգներից մեկն էր՝ կենտրոնական պաշտպաններ Գաետանո Շիրեա-Կլաուդիո Ջենտիլե խաղազույգը։ 
Գաետանոն մեկն է այն վեց ֆուտբոլիստներից, ովքեր նվաճել են Չեմպիոնների լիգայի, ՈՒԵՖԱ-ի գավաթը և ՈՒԵՖԱ-ի գավաթակիրների գավաթը, ինչպես նաև ՈՒԵՖԱ-ի սուպերգավաթը ևՄիջմայրցամաքային գավաթը։
Գաետանոն ֆուտբոլային կարիերան ավարտել է 1988 թվականին և սկսել է աշխատել որպես սկաուտ «Յուվենտուս»-ում, իսկ ավելի ուշ՝ աշխատել է որպես մարզիչ։


== Մահ ==
1989 թվականի սեպտեմբերի 3-ին  «Գուրնիկի» հետ հանդիպումը դիտելուց հետո Շիրեան Լոձից վերադարնում է Վարշավա (Յուվենտուսի ապագա մրցակիցը ՈՒԵՖԱ-ի գավաթի խաղարկությունում) և շտապում դեպի Թուրին։ Նրա հետ Fiat 125 մեքենայով էին թարգմանիչ՝ Բարբարա Յանուշկևիչի և Գուրնիկի ադմինիստրատոր՝ Անջեյ Իսդեբսկին։ Վարորդը  եղել է լեհ Հենրիկ Պաժակը։ Երկու  բեռնատար  մեքենայից առաջ անցնելիս՝ ավտոմեքենան, բախվել է դեպի իրեն ընթացող Żuk մակնիշի ֆուրգոնին, որի բեռնախցիկում եղել է չորս լիտր բենզին, և անմիջապես բռնկվել։ Մահացածների ինքնությունը պարզելու համար ոստիկանությունից պահանջվել է 13 ժամ։  Գաետանոյի կինը՝ Մարիելլան, ամուսնու մահից հետո դարձել է քաղաքական գործիչ, իսկ որդին՝ Ռիկարդոն (ծնված 1977 թվականին), աշխատում է «Յուվենտուսի»ակումբային համակարգում։


== Ժառանգություն ==
1992 թվականին Չինիզելլո-Բալզամո քաղաքապետարանի կողմից սահմանվել է  Գաետանո Շիրեա ֆուտբոլային մրցանակը։


== Գավաթներ ==


=== Ակումբային ===
«Յուվենտուս»

Իտալիայի չեմպիոն (7)։ 1974/75, 1976/77, 1977/78, 1980/81, 1981/82, 1983/84, 1985/86
Տիրակալը Իտալիայի գավաթի (2)։ 1979, 1983
Տիրակալը ՈՒԵՖԱ-ի գավաթի։ 1977
Տիրակալը Գավաթակիրների գավաթի։ 1984
Հաղթողը Եվրոպայի չեմպիոնների գավաթի։ 1985
Տիրակալը ՈՒԵՖԱ-ի սուպեր գավաթի։ 1984
Տիրակալը Միջմայրցամաքային գավաթի։ 1985Իտալիայի հավաքական  

1982 թվականի աշխարհի չեմպիոն


=== Անձնական ===
Ներգրավվել է Իտալիայի ֆուտբոլի փառքի սրահում 2011 թվականին
Ընդգրկվել է ՈՒԵՖԱ-ի Եվրոպայի առաջնության խորհրդանշական հավաքականում։ 1980


== Ծանոթագրություններ ==


== Արտաքին հղումներ ==
Статистика игр за сборную на сайте ИФФ Archived 2018-08-28 at the Wayback Machine.(իտալ.)
Статистика на сайте RSSSF.com(անգլ.)